โนเกีย เอ็น95

โนเกีย เอ็น95 () เป็นโทรศัพท์มือถือที่ผลิตโดยโนเกีย โดยเป็นส่วนหนึ่งของกลุ่มโทรศัพท์มือถือมัลติมีเดียรุ่นเอ็นซีรีส์ เอ็น95 ได้รับการประกาศในเดือนกันยายน ค.ศ. 2006 และวางจำหน่ายในเดือนมีนาคม ค.ศ. 2007 เอ็น95 ใช้ระบบปฏิบัติการซิมเบียน เวอร์ชัน 9.2 รุ่น ผ่านจียูไอเอส60 รุ่นที่ 3 (พีเจอร์แพก 1) มีกลไกเลื่อนแบบสองทิศทาง ซึ่งสามารถใช้เพื่อเข้าถึงปุ่มควบคุมสื่อหรือแป้นพิมพ์ตัวเลขได้ รุ่นแรกวางจำหน่ายในสีเงินก่อน จากนั้นจึงวางจำหน่ายในสีดำ และมีรุ่นจำนวนจำกัดในสีทองและสีม่วง ราคาเปิดตัวของเอ็น95 อยู่ที่ประมาณ 550 ยูโร หรือ 730 ดอลลาร์สหรัฐ และ 28,990 บาท ( ยูโร หรือ  ดอลลาร์สหรัฐ และ  บาท ใน ค.ศ. 2025 เมื่อปรับตามอัตราเงินเฟ้อ)

โนเกีย เอ็น95 เป็นรุ่นระดับไฮเอนด์ที่วางจำหน่ายในฐานะ "คอมพิวเตอร์มัลติมีเดีย" เช่นเดียวกับอุปกรณ์ในเอ็นซีรีส์อื่น ๆ เอ็น95 มีกล้องดิจิทัลความละเอียด 5 เมกะพิกเซล ซึ่งถือว่าสูงในช่วงเวลานั้น โดยใช้เลนส์ของ คาร์ล ไซส์ พร้อมแฟลช รวมถึงจอแสดงผลขนาดใหญ่ถึง 2.6 นิ้ว ซึ่งถือว่าใหญ่ในช่วงเวลานั้นเช่นกัน นอกจากนี้ยังเป็นโทรศัพท์รุ่นแรกของโนเกียที่มีตัวรับสัญญาณระบบกำหนดตำแหน่งบนโลก (จีพีเอส) ในตัว เพื่อใช้สำหรับระบบนำทางแบบทีละขั้นตอน และเป็นรุ่นแรกของพวกเขาที่มีมาตรวัดความเร่ง นอกจากนี้ยังเป็นหนึ่งในอุปกรณ์รุ่นแรก ๆ ในตลาดที่รองรับสัญญาณเอชเอสดีพีเอ (3.5จี)

หลังจากเปิดตัวรุ่นแรก (ชื่อทางเทคนิคคือ เอ็น95-1) ก็มีการออกรุ่นปรับปรุงหลายรุ่น โดยเฉพาะอย่างยิ่งรุ่น เอ็น95 8จีบี ที่มีหน่วยความจำภายใน 8 จิกะไบต์ หน้าจอใหญ่ขึ้น และแบตเตอรี่ที่ดีขึ้น ทั้งรุ่น เอ็น95 'คลาสสิก' และรุ่นปรับปรุง เอ็น95 8จีบี ได้รับการยกย่องอย่างกว้างขวางว่าเป็นอุปกรณ์ที่ก้าวล้ำในช่วงเวลานั้น เอ็น95 ได้รับความนิยมอย่างมากในด้านกล้อง จีพีเอส และความสามารถในการทำแผนที่ รวมถึงการออกแบบสไลด์คู่ที่เป็นนวัตกรรมใหม่ และบางสื่อยกย่องให้เป็นหนึ่งในอุปกรณ์พกพาที่ดีที่สุดเท่าที่เคยมีมาhttps://www.pcmag.com/slideshow/story/286115/the-best-selling-nokia-phones-ever/6  The best selling Nokia phones ever - 15 millionhttp://gigaom.com/2007/04/07/nokia-n95-review/  Nokia N95 review

 อ้างอิง

 แหล่งข้อมูลอื่น 

 Official Nokia N95 8GB Technical Specifications (forums.nokia.com version) 
 Official Nokia N95-3 North America Technical Specifications (forums.nokia.com version)
 Official Nokia N95 Product Page
 Official Nokia N95 Support Page
 Official Nokia Press Release

N95
หมวดหมู่:ผลิตภัณฑ์ที่ออกในปี พ.ศ. 2550